El Castell acull una exposició sobre la lepra
20/12/2004 11:12:00

# El Castell acull una exposició sobre la lepra

*   20/12/2004 11:12:00
*   [Imprimir](#)
*   Compartir
*    https://www.alaquas.org/documento.asp?id\_do=9494

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9494%2F0&title=Ajuntament%20d%27Alaqu%C3%A0s.%20Premsa.El%20Castell%20acull%20una%20exposici%C3%B3%20sobre%20la%20lepra)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9494/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9494/9494_Form_4.jpg)](https://www.alaquas.org/ficheros/documentos/2004/2/9494/9494_Form_10.jpg "<a href='https://www.alaquas.org/ficheros/documentos/2004/2/9494/9494_Form_10.jpg' target=_blank><i class='fa fa-external-link' aria-hidden='true'></i>.El Castell acull una exposició sobre la lepra</a>")

La mostra "Llegar a ti, llegar a ellos, llegar a tiempo" corre a càrrec de l'ONG Fontiles

El Castell d'Alaquàs alberga des del divendres 17 de desembre l'exposició "Llegar a ti, llegar a ellos, llegar a tiempo" de Fontilles, una ONG que treballa amb l'objectiu d'erradicar la lepra arreu del món. L'Ajuntament d'Alaquàs ha col·laborat amb aquesta entitat, cedint la sala La Torre del Castell per mostrar aquesta exposició fotogràfica i informativa.

Un dels principals problemes sobre la lepra és la marginació i el rebuig social que pateixen les persones afectades per aquesta malaltia. El problema està motivat pel desconeiximent i la por. Per aquest motiu, entre les principals accions de Fontilles es troben les campanyes informatives a través de la mostra "Llegar a ti, llegar a ellos, llegar a tiempo".

Segons van explicar els responsables el dia de la inauguració, on també va estar present l'Alcalde d'Alaquàs, Jorge Alarte, l'exposició consta de 19 panels explicatius amb fotografies i explicacions dividides en tres parts.

La part de sanitat informa sobre com es detecta i com es tracta la lepra, una malaltia que, en contra de la creència social, és poc contagiosa. En l'apartat d'informació s'expliquen els tres pilars per l'eradicació de la lepra, que són la lluita contra la marginació, la formació de professionals i la investigació. Els darrers panells de l'exposició parlen sobre la solidaritat, mostren a quins països i quines persones afecta la malaltia en l'actualitat i per què és necessària la col·laboració de tots.

"Llegar a ti, llegar a ellos, llegar a tiempo" romandrà a la sala La Torre del Castell d'Alaquàs fins al 9 de gener.